CELEX: 32003D0895
Language: sk
Date: 2003-12-19 00:00:00
Title: Rozhodnutie Komisie z 19. decembra 2003, ktorým sa mení a dopĺňa rozhodnutie 2002/251/ES a ktorým sa zrušujú ochranné opatrenia týkajúce sa niektorých zásielok hydinového mäsa dovážaného z Thajska [oznámené pod číslom dokumentu C(2003) 4846]Text s významom pre EHP

Dôležité právne oznámenie

|

32003D0895

Úradný vestník L 333 , 20/12/2003 S. 0092 - 0093

		Rozhodnutie Komisiez 19. decembra 2003,ktorým sa mení a dopĺňa rozhodnutie 2002/251/ES a ktorým sa zrušujú ochranné opatrenia týkajúce sa niektorých zásielok hydinového mäsa dovážaného z Thajska[oznámené pod číslom dokumentu C(2003) 4846](Text s významom pre EHP)(2003/895/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín [1], a najmä na jeho článok 53 ods. 1,so zreteľom na smernicu Rady 97/78/ES z 18. decembra 1997, ktorou sa ustanovujú zásady veterinárnych kontrol výrobkov dovážaných do spoločenstva z tretích krajín [2], a najmä na jej článok 22 ods. 1,keďže:(1) Rozhodnutie Komisie 2002/251/ES z 27. marca 2002 o určitých ochranných opatreniach týkajúcich sa hydinového mäsa a určitých produktov rybolovu a akvakultúry určených na ľudskú spotrebu a dovážaných z Thajska [3] bolo prijaté z dôvodu prítomnosti nitrofuránov v hydinovom mäse a v krevetách dovážaných z Thajska.(2) Rozhodnutie 2002/251/ES bolo zmenené a doplnené rozhodnutím 2003/477/ES [4], ktorým sa zrušujú systematické kontroly stanovené pre zásielky kreviet s osvedčením vydaným po 21. septembri 2002, a rozhodnutím 2003/559/ES, ktorým sa obmedzujú systematické kontroly stanovené pre zásielky hydinového mäsa s osvedčením vydaným po 21. septembri 2002. Tieto zmeny a doplnenia boli vykonané na základe výsledkov analýz, ktoré uskutočnili členské štáty, a na základe záruk, ktoré poskytol príslušný orgán Thajska.(3) Výsledky zvýšených kontrol vykonávaných členskými štátmi u hydinového mäsa dovážaného z Thajska sú i naďalej priaznivé. Preto je potrebné, aby zvýšené kontroly stanovené rozhodnutím 2002/251/ES, v znení rozhodnutia 2003/559/ES, sa prestali používať pre zásielky s osvedčením vydaným thajským orgánom po 21. septembri 2002, pretože boli podrobené systematickej kontrole pred odoslaním. Systematické kontroly je potrebné zachovať iba u zásielok s osvedčením vydaným pred uvedeným dátumom.(4) Rozhodnutie 2002/251/ES by sa preto malo v súlade s tým zmeniť a doplniť.(5) Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO ROZHODNUTIE:Článok 1Rozhodnutie 2002/251/ES sa mení a dopĺňa takto:Článok 2 ods. 1 sa nahrádza takto:"1. Členské štáty pomocou vhodných plánov odberu vzoriek a zisťovacích metód podrobia každú zásielku hydinového mäsa dovážanú z Thajska a sprevádzanú osvedčením o zdravotnej neškodnosti vystaveným pred dátumom 21. septembra 2002 chemickej skúške, aby zaistili, že dané produkty nie sú nebezpečné pre ľudské zdravie. Táto skúška sa musí vykonať najmä s prihliadnutím na zistenie prítomnosti antimikrobiálnych látok, predovšetkým nitrofuránov a ich metabolitov."Článok 2Toto rozhodnutie sa bude uplatňovať od 23. decembra 2003.Článok 3Toto rozhodnutie je adresované členským štátom.V Bruseli 19. decembra 2003Za KomisiuDavid Byrnečlen Komisie[1] Ú. v. ES L 31, 1.2.2002, s. 1. Nariadenie zmenené a doplnené nariadením (ES) č.1642/2003 (Ú. v. ES L 245, 29.9.2003, s. 4).[2] Ú. v. ES. L 24, 30.1.1998, s. 9. Smernica naposledy zmenená a doplnená Aktom o pristúpení z roku 2003.[3] Ú. v. ES L 84, 28.3.2002, s. 77. Rozhodnutie naposledy zmenené a doplnené rozhodnutím 2003/559/ES (Ú. v. ES L 189, 29.7.2003, s. 52).[4] Ú. v. ES L 158, 27.6.2003, s. 61.--------------------------------------------------